      MUNICIPIUL CRAIOVA   

      CONSILIUL LOCAL AL MUNICIPIULUI CRAIOVA

                 HOTĂRÂREA NR.421
privind modificarea Hotărârii Consiliului Local al Municipiului Craiova nr.106/2015 referitoare la vânzarea, către Partidul Social Democrat-Organizaţia Judeţeană Dolj, a spaţiului care aparţine domeniului privat al muncipiului Craiova, situat în str.Mihail Kogălniceanu, nr.12
         Consiliul Local al Municipiului Craiova întrunit în şedinţa ordinară din data de 26.11.2015;

   Având în vedere raportul nr.174030/2015 întocmit de Direcţia Patrimoniu prin care se propune modificarea Hotărârii Consiliului Local al Municipiului Craiova nr.106/2015 referitoare la vânzarea, către Partidul Social Democrat-Organizaţia Judeţeană Dolj, a spaţiului care aparţine domeniului privat al muncipiului Craiova, situat în str.Mihail Kogălniceanu, nr.12;

    În conformitate cu prevederile Legii nr.90/2003 privind vânzarea spaţiilor aflate în proprietate privată a statului, a unităţilor administrativ-teritoriale sau a regiilor autonome, destinate sediilor partidelor politice, Hotărârii Guvernului nr.927/2003 pentru aprobarea Normelor metodologice de aplicare a Legii nr.90/2003, Legii nr.422/2001, republicată, privind protejarea monumentelor istorice, Legii nr.7/1996, republicată, privind cadastrul şi publicitatea imobiliară şi Hotărârii Guvernului nr.674/2013 privind modificarea şi completarea Hotărârii Guvernului nr. 927/2003 pentru aprobarea Normelor metodologice de aplicare a Legii nr. 90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice;

  În temeiul art.36 alin.2 lit.c coroborat cu alin.5 lit. b, art.45 alin.3, art.123, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

                                                HOTĂRĂŞTE:
  Art.1.Se aprobă modificarea Hotărârii Consiliului Local al Municipiului Craiova nr.106/2015, în sensul completării art.1 cu două noi alineate, care vor avea următorul conţinut:

            „alin.2. Plata preţului vânzării se face în următoarele condiţii :

           a)avans de minim10% din preţul de vânzare; 

 b)rate lunare eşalonate pe un termen de 34 de luni, din care,  în primele 24 luni aceasta este în sumă de 4.4425 lei/lună şi ultimele 10 luni de 78.188 lei/lună.

alin3. În contractul de vânzare cu plata preţului în rate, la cuantumul fiecărei rate se aplică rata dobânzii ROBOR, la care se adaugă şi marja procentuală de 1 %, aplicată la soldul creditor.”
  Art.2.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Partidul Social Democrat-Organizaţia Judeţeană Dolj vor aduce la îndeplinire prevederile  prezentei hotărâri.

